વિલાયતી બાવળ ઉર્ફે ગાંડા બાવળની શીંગોનો પશુ આહાર તરીકે ઉપયોગ કરી શકાય .આ શીંગોનો ચાર લાખ ટન ગુજરાત રાજ્યમાંથી વર્ષ દરમ્યાન ભેગી કરી શકાય આ શીંગોનો પશુ આહારમાં ઉપયોગ અંગેનું લાંબાગાળાનું સંસોધન ગુજરાત કૃષિ યુનીવર્સીટી ના આનંદ કેન્દ્રના પશુપોષણ વિભાગ દ્વારા કરવામાં આવ્યું હતું. આ શીંગો આખી અને એકલી ન ખવડાવતા દળીને કે ભરડીને અન્ય દાણ સાથે મિશ્ર કરીને ખવડાવવામાં આવે અથવા અન્ય ચાર સાથે આપવામાં આવે ટો પશુને કોઈ નુકસાન થતું નથી.વળી આ શીંગોપશુને બહુ જ ભાવે છે તેમજ તેને વૃક્ષો પરથી ખરી પડે છે જે ભેગી કરી શકાય છે. આ શીંગો ના બી તથા ઉપરનું કવચ સખત હોવાથી ભરડીને જ ખવડાવવી જોઈએ. જેથી બી માંથી જરૂરી તત્વો પશુને મળે તેમજ બી તૂટી જતા શીંગો ખાધેલા પશુના છાણના ખાતર વડે સારી જમીનમાં ગાંડા બાવળના વૃક્ષો ઉગી ન નીકળે. ગાંડા બાવળની શીંગોમાં પોષકતત્વો સારા પ્રમાણમાં હોય છે. બકરા માટે ચારા સાથે ભરડીને ખવડાવી શકાય .